b"\n_START_ARTICLE_\nVaizdo klipas\n_START_PARAGRAPH_\nVaizdo klipas, videoklipas (angl. video 'susij\xc4\x99s su televiziniu vaizdu' + angl. clip 'i\xc5\xa1karpa')\xc2\xa0\xe2\x80\x93 da\xc5\xbeniausiai neilgas (trumpametra\xc5\xbeinis), turintis siu\xc5\xbeet\xc4\x85 video k\xc5\xabrinys, pvz., reklamos klipas, dainos klipas._NEWLINE_\xc4\xaeprastai vaizdo klipai da\xc5\xbeniausiai kuriami iliustruoti muzikos atlik\xc4\x97j\xc5\xb3 k\xc5\xabryb\xc4\x85, t. y., dainai (ar pagal j\xc4\x85) kuriamas trumpas \xe2\x80\x9efilmas\xe2\x80\x9c. Tokius muzikinius vaizdo klipus rodo muzikiniai televizijos kanalai, tokie kaip MTV, VIVA, MCM. Ta\xc4\x8diau pla\xc4\x8di\xc4\x85ja prasme vaizdo klipas apima bet kok\xc4\xaf trump\xc4\x85 filmuot\xc4\x85 siu\xc5\xbeet\xc4\x85._NEWLINE_Skaitmeninio formato vaizdo klipai da\xc5\xbenai platinami internete. Paprastai juose pateikiama trumpa filmuota med\xc5\xbeiaga i\xc5\xa1 sporto rungtyni\xc5\xb3, istorini\xc5\xb3 \xc4\xafvyki\xc5\xb3, i\xc5\xa1traukos i\xc5\xa1 televizijos laid\xc5\xb3, koncert\xc5\xb3, linksmos istorijos, nauj\xc5\xb3 film\xc5\xb3 reklama."